Roekeloos.co.za: Boekrak: Call me by my name
Call me by my name is die eerste boek vir algemene verspreiding wat nog ooit ´n lys en die betekenisse gee van Afrika eerste name - veral Nguni-name. Die meer as 2 000 Xhosa-, Zulu-, Ndebele- en Swaziname sluit dié in van bekende openbare figure en van persoonlike kennisse en vriende.
Die uitgewers, Kwela Boeke, sê die boek is baie nuttig vir ouers wat ´n naam soek vir ´n nuwe baba. En die proses word maklik gemaak want die alfabetiese lys van die name en hulle betekenisse in die eerste helfte van die boek, word gevolg deur ´n lys van al die name gerangskik volgens temas, soos Prestasie, Vermaak, Vrese en Bekommernis, Skoonheid, Geloof, Vertroue, Kulturele Identiteit, ensovoorts.
Die inleiding oor die Nguni-tradisie van naamgee verskaf ´n interessante, en vir baie lesers, miskien ´n brood-nodige raamwerk om die verskillende maniere waarop naamgewing in Afrika benader word, te kan begryp. En wie weet, as daar genoeg belangstelling is, kan daar dalk ´n Afrikaanse vertaling volg.
Die voorwoord is deur Khanyi Dhlomo-Mkize, die redakteur van die True Love-tydskrif.
Call me by my name word uitgegee deur Kwela.
Koop/Buy Call me by my name...